stanford-oval/wikipedia huggingface dataset:
ปาปารัซซี (เพลง)
ประวัติการวางจำหน่าย

| ภูมิภาค | วันที่ | รูปแบบ | เวอร์ชัน | ค่าย | อ้างอิง |
| --- | --- | --- | --- | --- | --- |
| รัสเซีย | 29 พฤษภาคม 2009 | วิทยุยอดฮิตร่วมสมัย | ต้นฉบับ | ยูนิเวอร์แซล |  |
| รัสเซีย | 2 กรกฎาคม 2009 | วิทยุยอดฮิตร่วมสมัย | Stuart Price remix | ยูนิเวอร์แซล |  |
| บริติชไอลส์ | 6 กรกฎาคม 2009 | ดิจิทัลดาวน์โหลด | ต้นฉบับ | อินเตอร์สโคป |  |
| สหราชอาณาจักร | 6 กรกฎาคม 2009 | ซีดี | ต้นฉบับ Filthy Dukes remix | โพลิดอร์ |  |
| ออสเตรเลีย | 10 กรกฎาคม 2009 | ซีดี | ต้นฉบับ Filthy Dukes remix | อินเตอร์สโคป |  |
| อิตาลี | 10 กรกฎาคม 2009 | วิทยุยอดฮิตร่วมสมัย | ต้นฉบับ | ยูนิเวอร์แซล |  |
| สหรัฐ | 1 กันยายน 2009 | Rhythmic radio | ต้นฉบับ | อินเตอร์สโคป |  |
| สหรัฐ | 8 กันยายน 2009 | วิทยุยอดฮิตร่วมสมัย | ต้นฉบับ | อินเตอร์สโคป |  |
| ต่างประเทศ | 8 กันยายน 2009 | ดิจิทัลดาวน์โหลด | The Remixes | อินเตอร์สโคป |  |
| เยอรมนี | 11 กันยายน 2009 | ซีดี | ต้นฉบับ | อินเตอร์สโคป |  |
| ต่างประเทศ | 29 กันยายน 2009 | ดิจิทัลดาวน์โหลด | The Remixes Part Deux | อินเตอร์สโคป |  |
| ฝรั่งเศส | 7 ธันวาคม 2009 | ซีดี | ต้นฉบับ | โพลิดอร์ |  |
ปีกแห่งไฟ

| --- | --- |

ผู้ประพันธ์: ซูซาน คอลลินส์
ชื่อเรื่องต้นฉบับ: Catching Fire
ผู้แปล: นรา สุภัคโรจน์
ประเทศ: สหรัฐอเมริกา
ภาษา: อังกฤษ
สำนักพิมพ์: สำนักพิมพ์สกอลาสติก
พิมพ์ในภาษาอังกฤษ: 1 กันยายน พ.ศ. 2552
หน้า:  391 หน้า
เรื่องก่อนหน้า: เกมล่าชีวิต 
เรื่องถัดไป: ม็อกกิ้งเจย์ 
ปีกแห่งไฟ (อังกฤษ: Catching Fire) เป็นนวนิยายไซไฟ เสียดสีสังคม เขียนโดยซูซาน คอลลินส์ เป็นเล่มที่ 2 ในนวนิยายชุดเกมล่าชีวิต ซึ่งเล่าเรื่องราวหลังจบเกมล่าชีวิต เกือบ 1 ปี ซึ่งแคตนิสและพีต้าต้องออกทัวร์ผู้พิชิตเพื่อพบปะกับประชาชนทั้ง 12 เขต แต่ภายหลังจบเกมล่าชีวิต ทุกสิ่งได้เปลี่ยนไปแล้ว ชัยชนะของแคตนิสและพีต้าได้กลายมาเป็นสัญลักษณ์แห่งการขัดขืนต่อแคปปิตอล ซึ่งอาจนำไปสู่การปฏิวัติ ดังนั้นประธานาธิบดีสโนว์ ของแคปปิตอล ไม่สามารถยอมให้เกิดการปฏิวัติขึ้นได้ สโนว์จัดการแข่งขันควอเตอร์เควล เกมล่าชีวิตปีพิเศษซึ่งจะจัดขึ้นทุกๆ 25 ปี โดยกติกาคือให้ผู้ที่เคยชนะการแข่งขันเกมล่าชีวิต เขตละ 2 คน ลงแข่งขันควอเตอร์เควล ทำให้แคตนิสและพีต้าต้องลงแข่งอีกครั้ง
ปีกแห่งไฟ ถูกวางจำหน่ายในวันที่ 1 กันยายน พ.ศ. 2552 โดยสำนักพิมพ์สกอลาสติก โดยได้มีการนำไปดัดแปลงในรูปแบบภาพยนตร์ ในชื่อไทยว่า เกมล่าเกม 2 แคชชิ่งไฟเออร์ (The Hunger Games: Catching Fire) เข้าถายในวันที่ 22 พฤศจิกายน พ.ศ. 2556
ปีบฝรั่ง

| ปีบฝรั่ง |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Asterales
วงศ์:: Campanulaceae
สกุล:: Hippobroma
สปีชีส์:: H.  longiflora
ชื่อทวินาม
Hippobroma longiflora G. Don

ชื่อพ้อง
 Isotoma longifa C. Presl  Laurentia longiflora Endl.  Lobelia longiflora
ปีบฝรั่ง (ชื่อวิทยาศาสตร์: Hippobroma longiflora, อังกฤษ: Star of Bethlehem, Madam Fate) หรือ แสนประสะ เป็นพืชท้องถิ่นของหมู่เกาะเวสต์อินดีส อยู่ในวงศ์พระจันทร์ครึ่งซีก (Campanulaceae) เป็นพืชหลายปี สูง 15-25 เซนติเมตร ลำต้นตั้งตรง ใบเป็นใบเดี่ยวออกเรียงสลับรอบต้น ใบรูปขอบขนานแกมรูปรี กว้าง 2-3 เซนติเมตร ยาว 3-15 เซนติเมตร ปลายใบแหลม โคนใบสอบ ขอบใบหยักหนาม ดอกสีขาวออกเป็นดอกเดี่ยวตามซอกใบ โคนก้านดอกมีใบประดับ 2 ใบ โคนกลีบดอกเชื่อมติดกันเป็นหลอดรูปกรวย ปลายแยกเป็น 5 แฉก ดอกบานเต็มที่กว้าง 3-4 เซนติเมตร ผลรูปรีแบบแห้งแตก เมื่อแก่จะโป่งออกและโค้งลง ภายในมีเมล็ดจำนวนมาก
ปีบฝรั่งนิยมปลูกเป็นไม้ประดับ  ยางจากต้นก่อให้เกิดอาการระคายเคืองและหากเข้าตาอาจทำให้ตาบอดได้ ยางจากต้นมีสารนิโคตินและโลเบลีน ซึ่งหากได้รับในปริมาณมากเกินจะทำให้อาเจียน กล้ามเนื้อเป็นอัมพาตและชัก
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ปีบฝรั่ง
ข้อมูลที่เกี่ยวข้องกับ Hippobroma longiflora ที่วิกิสปีชีส์
ปีเตอร์ ดิงเคลจ

| ปีเตอร์ ดิงเคลจ |
| --- | --- |
ดิงเคลจใน ค.ศ. 2023
เกิด: ปีเตอร์ เฮย์เดน ดิงเคลจ  (1969-06-11) 11 มิถุนายน ค.ศ. 1969 (55 ปี) เจอร์ซีย์ชอร์ รัฐนิวเจอร์ซีย์ สหรัฐ หรือ มอร์ริสทาวน์ รัฐนิวเจอร์ซีย์
ศิษย์เก่า: วิทยาลัยเบนนิงตัน
อาชีพ: นักแสดง ผู้อำนวยการสร้างภาพยนตร์
ปีปฏิบัติงาน: ค.ศ. 1993–ปัจจุบัน
ส่วนสูง: 1.35 เมตร (4 ฟุต 5 นิ้ว)
คู่สมรส: เอริกา ชมิดต์ (สมรส 2005)
บุตร: 2 คน
ปีเตอร์ เฮย์เดน ดิงเคลจ (อังกฤษ: Peter Hayden Dinklage; เกิด 11 มิถุนายน ค.ศ. 1969) เป็นนักแสดงและโปรดิวเซอร์ภาพยนตร์ชาวอเมริกัน ดิงเคลจศึกษาด้านการแสดงที่วิทยาลัยเบนนิงตัน แสดงในหลายเวทีสมัครเล่น ภาพยนตร์เรื่องแรกของเขาคือเรื่อง Living in Oblivion (1995) และผลงานแจ้งเกิดมาจากภาพยนตร์ตลก-ชีวิตเรื่อง The Station Agent (2003) หลังจากนั้นก็แสดงภาพยนตร์เรื่อง Elf (2003), Find Me Guilty (2006), Underdog (2007), Penelope (2008), Death at a Funeral (2007), The Chronicles of Narnia: Prince Caspian (2008), X-เม็น สงครามวันพิฆาตกู้อนาคต (2014) และ 3 บิลบอร์ด ทวงแค้นไม่เลิก (2017) ซึ่งทำให้เขาได้รับรางวัลสมาคมนักแสดงภาพยนตร์และโทรทัศน์เป็นครั้งแรก ในปี 2018 แสดงในบทไอทริในภาพยนตร์จักรวาลภาพยนตร์มาร์เวลเรื่อง อเวนเจอร์ส: มหาสงครามล้างจักรวาล และบท Hervé Villechaize ในภาพยนตร์ชีวประวัติเรื่อง My Dinner with Hervé
หลังจากถ่ายตอนไพล็อตในปี 2009 ดิงเคลจรับบททีเรียน แลนนิสเตอร์ในซีรีส์ทางโทรทัศน์ทางช่องเอชบีโอเรื่อง มหาศึกชิงบัลลังก์ ที่ทำให้เขาได้รับรางวัลไพรม์ไทม์เอมมี 3 รางวัล จากการเสนอรางวัล 7 ครั้งติดต่อกัน เขายังได้รับรางวัลลูกโลกทองคำจากบทนี้ในปี 2012
ปิดหน่วยล่า คนหมาเดือด

| ปิดหน่วยล่า คนหมาเดือด |
| --- | --- |
ใบปิดภาพยนตร์
กำกับ: หวัง จื่อหมิง
เขียนบท: จางทั่น
บทภาพยนตร์: คาร์บอน จาง
อำนวยการสร้าง: ซุย เป่าจู
นักแสดงนำ: เจ็ท ลี เหวินจาง โจว จ้าวหลง เฉิน หยานซี หลิว ซือซือ หลิวหยาน อู๋จิง
กำกับภาพ: เซี่ย จงเต้า
ตัดต่อ: หลิน อันเออร์
ดนตรีประกอบ: หวง อิงหัว
บริษัทผู้สร้าง: เป่ยจิงเอนไลท์พิกเจอร์ส ฮ่องกงพิกเจอร์สอินเตอร์เนชันแนล มายเวย์ฟิล์มคอมพานี อินเทรนด์เอนเตอร์เทนเมนท์แอนด์โปรดักชัน เอชเคสกรีนอาร์ท  
ผู้จัดจำหน่าย: ฮ่องกง: นิวพอร์ทเอนเตอร์เทนเมนท์ ทั่วโลก: อีสเทิร์นไลท์ฟิล์ม
วันฉาย:   21 มิถุนายน ค.ศ. 2013 (2013-06-21) 
ความยาว: 97 นาที
ประเทศ: ฮ่องกง
ภาษา: จีนกลาง
ปิดหน่วยล่า คนหมาเดือด (จีน: 不二神探; อังกฤษ: Badges of Fury หรือที่รู้จักในชื่อ The One Detective) เป็นภาพยนตร์แอ็คชั่นฮ่องกง ค.ศ. 2013 ที่กำกับโดยหวัง จื่อหมิง โดยเป็นการเปิดตัวผลงานกำกับภาพยนตร์เรื่องแรกของเขา นำแสดงโดยเจ็ท ลี และเหวินจาง ซึ่งเป็นการร่วมงานกันครั้งที่สามของพวกเขาหลังจากผลงาน Ocean Heaven และตำนานเดชนางพญางูขาว โดยภาพยนตร์ชุดนี้ได้รับการเปิดตัวในโรงภาพยนตร์ ช่วงเดือนมิถุนายน ค.ศ. 2013
เนื้อเรื่องย่อ

ในช่วงระยะเวลาเพียง 3 เดือน ได้เกิดคดีฆาตกรรมแห่งรอยยิ้มขึ้นถึงสามคดี สร้างความตื่นตะลึงต่อเขตบริหารพิเศษฮ่องกง ในขณะที่เขาสืบสวนคดีฆาตกรรม นักสืบหนุ่มหวัง ปู้เอ้อร์ (นำแสดงโดยเหวินจาง) ซึ่งเป็นตัวโจ๊กผู้บ้าบิ่นแห่งสถานีตำรวจ ได้ออกแถลงการณ์ที่น่าตกใจว่านี่เป็นคดีฆาตกรรมต่อเนื่อง
นักแสดงนำ

เจ็ท ลี รับบทเป็น หวง เฟยหง (黃非紅 ซึ่งเป็นคำพ้องเสียงกับคำว่า 黄飞鸿 ที่หมายถึงหวง เฟยหง) สารวัตรตำรวจ
เหวินจาง รับบทเป็น หวัง ปู้เอ้อร์ (王不二 ความหมายตามตัวอักษรคือ "หวัง ไม่โง่") นักสืบหนุ่ม
โจว จ้าวหลง รับบทเป็น เฉินหู่ (陳虎) อาชญากรที่ถูกตามล่า
เฉิน หยานซี รับบทเป็น แองเจลา ผู้เป็นเจ้านายของหวงและหวัง
หลิว ซือซือ รับบทเป็น หลิว จินสุ่ย (劉金水) นักแสดงหญิง
หลิวหยาน รับบทเป็น ไต้ อีอี (戴依依) พี่สาวร่วมบิดาเดียวกันกับหลิว
อู๋จิง รับบทเป็น ผู้จัดการประกันภัย
การสร้าง

ปิดหน่วยล่า คนหมาเดือด เริ่มการถ่ายทำขึ้นในเดือนกรกฎาคม ค.ศ. 2012 ที่เขตบริหารพิเศษฮ่องกง โดยได้มีอุบัติเหตุเกิดขึ้นในฉากไล่ล่ารถยนต์ที่โรงบำบัดน้ำชาเถียน ที่ซึ่งรถยนต์ได้สูญเสียการควบคุมและพลิกคว่ำจนเกือบทำลายการถ่ายทำภาพยนตร์ ส่งผลให้มีผู้บาดเจ็บเก้าคน ซึ่งเป็นชาย 8 คนและหญิง 1 คน รวมถึงอีกหลายคนต้องติดอยู่ในรถ
แหล่งข้อมูลอื่น

ปิดหน่วยล่า คนหมาเดือด ที่อินเทอร์เน็ตมูวีเดตาเบส
| ด ค กภาพยนตร์และสารคดีโดย หลี่ เหลียนเจี๋ย |
| --- | --- | --- |
| ยุค 1980 |  เสี่ยวลิ้มยี่ (1982)  เสี่ยวลิ้มยี่ 2 (1984)  หวด ปั๊ก คั๊ก (1986)  มังกรน่ำปั๊ก (1986)  มังกรกระแทกเมือง (1988)  ฟัดทะลุโลก (1989)  |  |
| ยุค 1990 |  หวงเฟยหง : หมัดบินทะลุเหล็ก (1991)  เดชคัมภีร์เทวดา 2 (1992)  หวงเฟยหง : ถล่มวังบัวขาว (1992)  มังกรไท้เก๊ก คนไม่ยอมคน (1993)  ฟงไสหยก : สู้บนหัวคน (1993)  ปึงซีเง็ก : ปิดตาสู้ (1993)  ดาบมังกรหยก ตอน ประมุขพรรคมาร (1993)  เล็บเหล็กหวงเฟยหง  (1993)  หวงเฟยหง ภาค 3 ตอน ถล่มสิงโตคำราม  บอดี้การ์ด ขอบอกว่าเธอเจ็บไม่ได้ (1994)  ไอ้หนุ่มซินตึ้ง หัวใจผงาดฟ้า (1994)  5 พยัคฆ์ เสี้ยวลิ้มยี่  (1994)  ตายยาก เพราะเธอเจ็บไม่ได้ (1995)  ต้องใหญ่ให้โลกตะลึง (ครั้งนี้...หัวใจใครก็เจ็บไม่ได้) (1995)  แบล็คแมสค์ ดำมหากาฬ (1996)  ดร.ไว คนใหญ่สุดขอบฟ้า (1996)  หวงเฟยหง พิชิตตะวันตก (1997)  ลงขันฆ่า ปราณีอยู่ที่ศูนย์ (1998)  ริกส์ คนมหากาฬ 4 (1998)  |  |
| ยุค 2000 |  ศึกแก็งค์มังกรผ่าโลก (2000)  จูบอหังการ ล่าข้ามโลก (2001)  เดี่ยวมหาประลัย (2001)  ฮีโร่ (2002)  คู่อริ ถล่มยกเมือง (2003)  คนหมาเดือด (2005)  จอมคนผงาดโลก (2006)  3 อหังการ์ เจ้าสุริยา (2007)  โหด ปะทะ เดือด (2007)  หนึ่งฟัดหนึ่ง ใหญ่ต่อใหญ่ (2008)  เดอะ มัมมี่ 3 คืนชีพจักรพรรดิมังกร (2008)  มังกรสร้างชาติ (2009)  Ocean Heaven (2010)  โคตรคนทีมมหากาฬ (2010)  ตำนานเดชนางพญางูขาว (2011)  พยัคฆ์ตะลุยพยัคฆ์ (2011)  โคตรคน ทีมเอกซ์เพนเดเบิ้ล (2012)  ปิดหน่วยล่า คนหมาเดือด (2013)  The Expendables 3 (2014)  |  |
| สารคดี |  This is Kung Fu (1987)  Sao lin haj teng ta si (1988)  Dragons of the Orient (1988)  Ta pa kua (Lucky Way, 1992)  Sao lin csen kung fu (1994)  Jet Li Is 'The One' (2002)  |  |
| บทความที่เกี่ยวข้อง |  Jet Li: Rise to Honor (วิดีโอเกม)  ลี่จื้อ  หวง เฟยหง  |  |
ปัญหาการหาคู่ของจุดที่ใกล้กันที่สุด

ปัญหาการหาระยะทางระหว่างคู่จุดที่ใกล้กันที่สุด (อังกฤษ: closest pair problem) เป็นหนึ่งในงานวิจัยทางด้านเรขาคณิตคำนวณ (Computational Geometry) จากปัญหานี้ถ้าใช้วิธีการหาระยะทางที่ใกล้ที่สุดกับจุดทุกๆ จุด นั้นจะต้องใช้เวลาเป็น Θ (n2) จากเวลาการทำงานยังเป็นเวลาที่สูง จึงได้ทำการแก้ปัญหานี้ซึ่งใช้ขั้นตอนวิธีแบ่งแยกและเอาชนะ โดยที่เวลาการทำงานเป็น  O(n\log n) และขั้นตอนวิธีนี้เป็นขั้นตอนวิธีแบบอนุกรมที่ดีที่สุดสำหรับปัญหานี้
ปัญหารูปแบบต่างๆ

จุดทั้งหมดเรียงตัวอยู่ในแนว 1 มิติ นั่นคือ จุดทุกๆจุด เรียงตัวกันบนเส้นตรงเส้นเดียวกัน
จุดทั้งหมดเรียงตัวอยู่บนระนาบ 2 มิติ
วิธีการแก้ปัญหาแบบ 2 มิติ > 1.	ขั้นตอนวิธีการแบบบรูทฟอร์ซ (Brute force)

ทำการตรวจสอบระยะทางในทุกๆจุด และนำมาคำนวณหาระยะทางที่มีค่าน้อยที่สุด
วิธีการแก้ปัญหาแบบ 2 มิติ > 1.	ขั้นตอนวิธีการแบบบรูทฟอร์ซ (Brute force) > รหัสเทียม

closetPair ( x[1…n], y[1…n] )
   min = infinity
   for ( i=1…n)
    for ( j= (i+1) …n)
     dx = | x[i] – x[j]
| dy = | y[i] – y[j]
| d = sqrt (dx2 + dy2 )
     if ( f<min ) min = d
 return min
วิธีการแก้ปัญหาแบบ 2 มิติ > 2.	ขั้นตอนวิธีการแบบแบ่งแยกและเอาชนะ (Divide and Conquer)

การแบ่งแยก คือ การมองปัญหาใหญ่ๆ ออกเป็นปัญหาย่อยๆ ซึ่งในปัญหานี้คือการมองพื้นที่ทั้งหมดออกเป็น 2 ส่วน โดยที่แต่ละส่วนมีจำนวนจุดใกล้เคียงกัน
การเอาชนะ คือ การหาระยะทางระหว่างคู่จุดที่ใกล้กันที่สุด ในพื้นที่แต่ละด้าน โดยใช้ขั้นตอนวิธีการเรียกซ้ำ (Recursive)
การรวมกัน คือ การหาระยะทางระหว่างคู่จุดที่ใกล้กันที่สุด ซึ่งจุดทั้ง 2 จุดอยู่บนพื้นที่คนละด้านกัน
วิธีการแก้ปัญหาแบบ 2 มิติ > 2.	ขั้นตอนวิธีการแบบแบ่งแยกและเอาชนะ (Divide and Conquer) > ลำดับขั้นตอน

ให้ x เป็นค่าน้อยที่สุดจากระยะทางที่หาได้จากการเรียกซ้ำ
พิจารณาจากจุดทุกๆจุดซึ่งอยู่บริเวณที่ห่างจากเส้นกั้นกลาง 2 ฝั่ง ด้วยความยาวไม่เกิน x
เรียงลำดับระยะห่างของจุดทุกๆจุดในบริเวณนั้น โดยเก็บข้อมูลเป็นพิกัดทั้งแนวนอนและแนวตั้ง ซึ่งเป็นการทำให้สามารถระบุได้ว่าจุดใดอยู่ทางฝั่งซ้ายหรือฝั่งขวา
สร้างกรอบสี่เหลี่ยม ขนาด x * 2x ขึ้นมาบนพื้นที่นั้น ใช้เลื่อนไปตามจุด n คู่ เพื่อนหาระยะที่ใกล้กันที่สุด
คำตอบที่ถูกต้อง คือ ระยะที่น้อยที่สุดจากการระยะทางที่ได้จากจุด 2 จุดที่ได้มาจากการคำนวณจากพื้นที่ 2 ฝั่งและพื้นที่ตรงกลาง
วิธีการแก้ปัญหาแบบ 2 มิติ > 2.	ขั้นตอนวิธีการแบบแบ่งแยกและเอาชนะ (Divide and Conquer) > รหัสเทียม

ClosestPair (ptsByX, ptsByY, n) 
  if (n = 1) return ∞
  if (n = 2) return distance (ptsByX[0], ptsByX[1]) 

  // มองลักษณะเป็นปัญหาย่อย (การแบ่งแยก) 
  mid ← dn/2e − 1
  คัดลอกค่าจาก ptsByX[0 . . . mid] ไปไว้ที่อาเรย์ XL ตำแหน่งที่ x
  คัดลอกค่าจาก ptsByX[mid+1 . . . n − 1] ไปไว้ที่อาเรย์ XR ตำแหน่งที่ x

  คัดลอกค่าจาก ptsByY ไปไว้ที่อาเรย์ Y L และ Y R ตำแหน่งที่ y , s.t
   XL และ Y L อ้างถึงจุดๆเดียวกัน เช่นเดียวกันกับ XR และ Y R

  // ขั้นตอนวิธีการเรียกซ้ำเพื่อหาระยะทางที่ใกล้กันที่สุด (การเอาชนะ) 
  distL ← ClosestPair (XL, Y L, dn/2e)
  distR ← ClosestPair (XR, Y R, bn/2c) 

  // นำมารวมกัน 
  midPoint ← ptsByX[mid] 
  lrDist ← min (distL, distR) 
  สร้างอาเรย์ yStrip ในลำดับที่ y (เพิ่มขึ้น) 
   สำหรับจุด p ใดๆ ใน ptsByY s.t. |p.x − midPoint.x| < lrDist

   minDist ← lrDist
  for (j ← 0; j ≤ yStrip.length − 2; j++) {
   k ← j + 1
   while (k ≤ yStrip.length − 1 and yStrip[k].y − yStrip[j].y < lrDist) {
    d ← distance (yStrip[j], yStrip[k]) 
    minDist ← min (minDist, d) 
    k++
    } 
   } 
  return minDist
ประสิทธิภาพการทำงาน

ขั้นตอนวิธีการแบบบรูทฟอร์ซ
เป็นวิธีที่ธรรมดาที่สุด โดยทำการตรวจสอบทั้งหมด n (n-1)/2 คู่ และใช้เวลาการทำงานเป็น Θ (n2)
วิธีการแบบแบ่งแยกและเอาชนะ
มีการมองปัญหาใหญ่เป็นปัญหาย่อยๆ ทำให้เป็นวิธีที่ใช้เวลาน้อยที่สุด นั่นคือใช้เวลาการทำงานเป็น Θ (nlogn) มาจาก t (n) = 2t (n/2) + Θ (n)  = Θ (nlogn) โดย 2t (n/2) มาจากการเรียกซ้ำใน 2 รอบ ในพื้นสี่ฝั่งซ้ายและฝั่งขวา และ Θ (n) มาจากการเอาสี่เหลี่ยมเทียบกับจุดจำนวน n คู่
การนำไปใช้งาน

ปัญหาการหาระยะทางระหว่างคู่จุดที่ใกล้กันที่สุด ถูกนำไปประยุกต์ใช้ในงานหลากหลายด้าน หลากหลายแอปพลิเคชัน (Application) เช่น นำไปใช้ในระบบควบคุมการจราจรทางอากาศหรือทางทะเลซึ่งในการควบคุมนั้นจำเป็นต้องรู้ว่ามียานพาหนะ 2 ลำไหนที่อยู่ใกล้กันที่สุดเพื่อที่จะป้องกันการชนกันได้ เป็นต้น
ปิดเมืองล่าโจร

| ปิดเมืองล่าโจร |
| --- | --- |
ใบปิดภาพยนตร์
กำกับ: หยวน จิ่นหลิน
เขียนบท: หยวน จิ่นหลิน
อำนวยการสร้าง: หลิว เต๋อหัว เจียง จื้อเฉียง
นักแสดงนำ: หลิว เต๋อหัว เหยาเฉิน หลิน เจียต้ง หู จุน หลี่ เหลียงเหว่ย
กำกับภาพ: เฉิน จื้ออิง
ตัดต่อ: ก้วง จื้อเหลียง เฉิน จงหมิง
ดนตรีประกอบ: จิน เผย์ต๋า
บริษัทผู้สร้าง: เอดโกฟิล์ม ซิล-เมโทรโพลออร์แกไนเซชัน โฟกัสฟิล์ม กูดเฟรนด์สเอนเตอร์เทนเมนต์ ไชน่าดรีมฟิล์มคัลเจอร์โปรดักชันส์ แอมเปิลไอเดียส์ (ฮ่องกง) อินเตอร์เนชันแนล เหอซินจงจินอินเวสเมนท์แมเนจเมนท์ เอเลแกนซ์มีเดียกว่างตงคอมพานี โยคู่ถู่โต้ว อิงค์ 
ผู้จัดจำหน่าย: เอดโกฟิล์ม
วันฉาย:   12 ธันวาคม ค.ศ. 2013 (2013-12-12) (จีน, สิงคโปร์)  19 ธันวาคม ค.ศ. 2013 (2013-12-19) (ฮ่องกง)  23 มกราคม ค.ศ. 2014 (2014-01-23) (ไทย) 
ความยาว: 108 นาที
ประเทศ: ฮ่องกง
ภาษา: จีนกวางตุ้งมาตรฐาน
ทุนสร้าง: 20,000,000 ดอลลาร์สหรัฐ
ทำเงิน: 2,610,000 ดอลลาร์สหรัฐ (ฮ่องกง) 49,040,000 ดอลลาร์สหรัฐ (จีน) (ณ วันที่ 29 ธันวาคม ค.ศ. 2013)
ปิดเมืองล่าโจร (จีน: 风暴; อังกฤษ: Firestorm) เป็นภาพยนตร์แอ็คชั่นฮ่องกง ค.ศ. 2013 เขียนบทและกำกับโดยหยวน จิ่นหลิน อำนวยการสร้างและนำแสดงโดยหลิว เต๋อหัว ภาพยนตร์ชุดนี้ได้รับการแปลงเป็น 3 มิติในช่วงหลังการผลิต นับเป็นภาพยนตร์ตำรวจฮ่องกง 3 มิติเรื่องแรก ปิดเมืองล่าโจร ได้รับเลือกเป็นภาพยนตร์เปิดงานสกรีนสิงคโปร์ ที่ซึ่งหลิว เต๋อหัว และหลิน เจียต้ง ได้เดินบนพรมแดงสำหรับภาพยนตร์รอบปฐมทัศน์ ภาพยนตร์ชุดนี้ยังได้รับการเปิดตัวในเทศกาลภาพยนตร์เอเชียแปซิฟิกครั้งที่ 56 เมื่อวันที่ 13 ธันวาคม ค.ศ. 2013 ที่เขตบริหารพิเศษมาเก๊า
เนื้อเรื่องย่อ

พายุลูกหนึ่งกำลังมุ่งหน้าสู่เขตบริหารพิเศษฮ่องกง และมันได้เกิดขึ้นเพื่อทำลายทุกสิ่งทุกอย่างที่มันได้สัมผัส
เหล่าลูกน้องอาชญากรผู้ช่ำชองที่ได้รับการนำโดยเฉาหนาน (นำแสดงโดยหู จุน) ได้เตรียมอาวุธสงครามเพื่อก่อเหตุ โดยได้ยกรถหุ้มเกราะออกจากถนนที่แออัดตอนกลางวันแสก ๆ
ไม่ว่าใครก็ตามที่ขวางทางของพวกมัน พวกมันก็จะไม่ไว้ความปราณี สิ่งเหล่านี้จึงนำมาซึ่งความอัปยศอดสูแก่กองตำรวจ
นักแสดงนำ

หลิว เต๋อหัว รับบทเป็น สารวัตรอาวุโส ลวี่ หมิงเจ๋อ (呂明哲)
เหยาเฉิน รับบทเป็น ย่านปิง (燕冰)
หลิน เจียต้ง รับบทเป็น เถา เฉิงปัง (陶成邦)
หู จุน รับบทเป็น เฉาหนาน (曹南)
หลี่ เหลียงเหว่ย รับบทเป็น พี่ปา (啪哥)
ไมเคิล หว่อง
ฮิโระ ฮะยะมะ
การสร้าง

การถ่ายทำปิดเมืองล่าโจร เริ่มขึ้นในเดือนพฤศจิกายน ค.ศ. 2012 และได้รับการรายงานสรุปในวันที่ 1 กุมภาพันธ์ ค.ศ. 2013 โดยมีสถานที่ในการถ่ายทำประกอบด้วยนอร์ธพอยน์, ทำเนียบรัฐบาล และสวนสัตว์และสวนพฤกษศาสตร์ฮ่องกงในย่านเซ็นทรัล และพื้นที่ซ่างหวน
แหล่งข้อมูลอื่น

ปิดเมืองล่าโจร ที่อินเทอร์เน็ตมูวีเดตาเบส
ปลากระเบนธงซัมบัล

| --- | --- |

มื้อ: จานหลัก
แหล่งกำเนิด: มาเลเซีย, สิงคโปร์
ผู้สร้างสรรค์: ชาวมลายู
อุณหภูมิเสิร์ฟ: ร้อน
ส่วนผสมหลัก: ปลากระเบนธง, ซัมบัล
 ตำราอาหาร: ปลากระเบนธงซัมบัล
ซัมบัลปารี (มลายู: Sambal pari) หรือ ปลากระเบนธงซัมบัล (อังกฤษ: stingray sambal) หรือ ปลากระเบนธงเผ็ดใบตอง (อังกฤษ: spicy banana leaf stingray) หรือ อีกันปารีบาการ์ (มลายู: ikan pari bakar; ปลากระเบนธงปิ้ง) เป็นอาหารจานปลาจากมาเลเซียและสิงคโปร์ ทำมาจากปลากระเบนธงปิ้งราดหน้าด้วยน้ำพริกซัมบัล
ประวัติศาสตร์

อาหารจากนี้มีที่มาจากมาเลเซีย และในปัจจุบันยังเป็นที่นิยมในหมู่ชาวสิงคโปร์ ชื่อภาษามลายูว่า ikan bakar แปลตรงตัวว่า ปลาปิ้ง
ส่วนประกอบ

น้ำพริกซัมบัลทำมาจากพริก เครื่องเทศต่าง ๆ หอมแดง น้ำตาล คื่นช่าย ถั่ว ซัมบัลจะนำมาทาบนเหงือกของปลากระเบนธง สำหรับปลาที่เลือกใช้นิยมใช้ปลาตัวเมียมากกว่าตัวผู้ หากไม่มีปลากระเบนธงจะใช้ปลาเนื้อขาวแทน ปรุงรสด้วยเกลือและพริกไทยขาว บางสูตรอาจใส่บรั่นดีหรือน้ำมันมะกอกปริมาณเล็กน้อยไปด้วย และนิยมเสิร์ฟเคียงมะนาว
การเตรียม

ปลากระเบนธงนิยมนำไปห่อในใบตองและนำไปปรุงสุกนานสิบนาที โดยที่ก่อนทำจะนำเหงือกมาหั่นเป็นชิ้นเล็ก ๆ นอกจากนี้ยังสามารถห่อด้วยใบขิง หรือใช้ฟอยล์อะลูมิเนียม จากนั้นจึงนำปลากระเบนธงไปย่างถ่าน
ปีเตอร์ ฟอนดา

| ปีเตอร์ ฟอนดา |
| --- | --- |

สารนิเทศภูมิหลัง
เกิด: 23 กุมภาพันธ์ ค.ศ. 1939(1939-02-23) ปีเตอร์ เฮนรี ฟอนดา นครนิวยอร์ก, สหรัฐอเมริกา
เสียชีวิต: 16 สิงหาคม ค.ศ. 2019(2019-08-16) (80 ปี) ลอสแอนเจลิส, สหรัฐอเมริกา
อาชีพ: นักแสดง นักเขียนบท โปรดิวเซอร์
ปีที่แสดง: ค.ศ. 1962-2019
ปีเตอร์ เฮนรี ฟอนดา (อังกฤษ: Peter Henry Fonda, 23 กุมภาพันธ์ ค.ศ. 1939-16 สิงหาคม ค.ศ. 2019) เป็นนักแสดงชาวอเมริกัน เกิดในครอบครัวนักแสดง บิดาคือเฮนรี ฟอนดา และมีพี่สาวคือเจน ฟอนดา
ปีเตอร์ ชินโกดะ

| ปีเตอร์ ชินโกดะ |
| --- | --- |
เกิด:  (1971-03-25) 25 มีนาคม ค.ศ. 1971 (53 ปี) มอนทรีออล, ควิเบก, แคนาดา
อาชีพ: นักแสดง
ปีปฏิบัติงาน: 1991-ปัจจุบัน
ปีเตอร์ ชินโกดะ (อังกฤษ: Peter Shinkoda; เกิด 25 มีนาคม พ.ศ. 2514) เป็นนักแสดงภาพยนตร์และโทรทัศน์ชาวแคนาดา ที่รับบทเป็น ได จากซีรีส์นิยายวิทยาศาสตร์ของทีเอ็นทีเรื่อง สงครามวันกู้โลก จาก สตีเวน สปีลเบิร์ก และเป็น Sektor ในเว็บซีรีส์ของวอร์เนอร์บราเธอร์สเรื่อง เปิดตำนานนักสู้เหนือมนุษย์ กำกับโดย เควิน ตันเจริญ นอกจากนี้ชินโกดะยังแสดงเป็น โนบุ โยชิโอกะ จอมวายร้ายประจำซีซั่น 1 และ 2 ในเรื่อง แดร์เดวิล ของมาร์เวล ซึ่งเผยแพร่และดูได้ทางเน็ตฟลิกซ์
ปาร์ตี (เพลงเกิลส์เจเนอเรชัน)

| "ปาร์ตี" |
| --- | --- |

เพลงโดยเกิลส์เจเนอเรชัน
จากอัลบั้มไลออนฮาตส์
ด้านบี: "เช็ก"
วางจำหน่าย: 7 กรกฎาคม ค.ศ. 2015 (2015-07-07)
แนวเพลง:  บับเบิลกัมป็อป  อิเล็กโทรป็อป 
ความยาว: 3:13
ค่ายเพลง: เอสเอ็มเอนเตอร์เทนเมนต์
ผู้ประพันธ์เพลง: โช ยุน-คย็อง อาลบี อัลเวลล์สัน คริส ยัง ชิน แอกเนส
"ปาร์ตี" (อังกฤษ: Party) เป็นเพลงของวงเกิร์ลกรุปเกาหลีใต้ เกิลส์เจเนอเรชัน จากสตูดิโออัลบั้มที่ห้า ไลออนฮาตส์ (2015) ออกจำหน่ายเป็นซิงเกิลนำของอัลบั้ม โดยค่ายเอสเอ็มเอนเตอร์เทนเมนต์เมื่อวันที่ 7 กรกฎาคม ค.ศ. 2015 เพลงเขียนโดย โช ยุน-คย็อง และดนตรีประกอบโดย อาลบี อัลเวลล์สัน, คริส ยัง และชิน แอกเนส "ปาร์ตี" เป็นเพลงแนวบับเบิลกัมป็อปและอิเล็กโทรป็อปที่มีคุณสมบัติของเครื่องสังเคราะห์เสียง, กีต้าร์ และออโต-จูน ในการเรียบเรียงเสียงดนตรี เพื่อเป็นการส่งเสริมเพลงและอัลบั้มนี้ เกิลส์เจเนอเรชันแสดง "ปาร์ตี" ในรายการเพลงเกาหลีใต้หลายรายการ รวมถึงรายการ มิวสิกแบงก์, มิวสิกคอร์ และอินกีกาโย สำหรับมิวสิกวิดีโอกำกับโดยฮง ว็อน-กี ยังได้รับการปล่อยออกมาในวันที่ 7 กรกฎาคม
เพลงได้รับคำวิจารณ์ว่าเป็นที่ชื่นชอบจากนักวิจารณ์เพลง ซึ่งยกย่องเรื่องแนวดนตรีที่ฟังติดหู และถูกนำไปเปรียบเทียบกับเพลง "แคลิฟอร์เนียเกิลส์" ของเคที เพร์รี และ "เก็ตลักกี" ของดาฟต์พังก์ ซิงเกิลประสบความสำเร็จในเกาหลีใต้—ยอดขายดิจิทัล ขึ้นอันดับหนึ่งบนแกออนดิจิทัลชาร์ต ในขณะที่ขายทางกายภาพขึ้นถึงอันดับสองบนแกออนอัลบั้มชาร์ต เพลงขายได้มากกว่า 843,000 ซิงเกิล ในเกาหลีใต้เมื่อเดือนธันวาคม ค.ศ. 2015 เพลงยังติดอันดับสิบบนชาร์ตเจแปนฮอต 100 และอันดับสี่บนชาร์ตบิลบอร์ดเวิลด์ดิจิทัลซองส์
เบื้องหลังและการจำหน่าย

วงเกิร์ลกรุปเกาหลีใต้ เกิลส์เจเนอเรชัน ได้ประสบความสำเร็จในวงการเพลงเอเชียที่มีซิงเกิลฮิตอย่างเช่น "จี" และ "ไอกอตอะบอย" นับตั้งแต่การเปิดตัวในปี ค.ศ. 2007 เป็นวงเกิร์ลกรุปที่มีสมาชิกถึงเก้าคน ซึ่งประกอบไปด้วย แทย็อน, ซันนี, ทิฟฟานี, ฮโยย็อน, ยูรี, ซูย็อง, ยุนอา, ซอฮย็อน และเจสสิกา ในเดือนกันยายน ค.ศ. 2014 เจสสิกาประกาศว่าถูกถอดออกจากวง ภายหลังเอสเอ็มเอนเตอร์เทนเมนต์ได้ออกมายืนยันเรื่องดังกล่าวและระบุว่าเจสสิกาได้พ้นสภาพการเป็นสมาชิกเกิลส์เจเนอเรชัน เนื่องจากความขัดแย้งระหว่างเธอกับตารางงานของกลุ่มและธุรกิจแฟชัน บล็องเอต์เอแกลร์ ของเธอเอง โดยเกิลส์เจเนอเรชันยังคงดำเนินต่อด้วยสมาชิกที่เหลือเพียง 8 คนหลังจากนี้
เกิลส์เจเนอเรชันประกาศปล่อยซิงเกิลแรกที่มีสมาชิกเพียงแปดคน  หลังจากการออกของเจสสิกาในเดือนมีนาคม ค.ศ. 2015—ซิงเกิลชื่อ "แคชมีอิฟยูแคน" โดยได้บันทึกเสียงทั้งในภาษาเกาหลีและญี่ปุ่น และออกจำหน่ายพร้อมกันในเดือนเมษายน ค.ศ. 2015 ในวันที่ 30 มิถุนายน ค.ศ. 2015 เกิลส์เจเนอเรชัน ปล่อยตัวอย่างมิวสิกวิดีโอซิงเกิลใหม่สามเพลงที่กำลังจะมาถึงได้แก่ "ปาร์ตี", "ไลออนฮาตส์" และ "ยูทิงก์" "ปาร์ตี" ออกจำหน่ายเป็นซิงเกิลนำจากสตูดิโออัลบั้มที่ห้า ไลออนฮาตส์ และมีเพลงชื่อ "เช็ก" เป็นหน้าบี ออกจำหน่ายเป็นการสั่งซื้อสินค้าดิจิทัลผ่านทางเอสเอ็มเอนเตอร์เทนเมนต์ในวันที่ 7 กรกฎาคม ค.ศ. 2015 และซีดีซิงเกิลทางกายภาพออกจำหน่ายในวันที่ 8 กรกฎาคม
ดนตรีและเนื้อเพลง

"Party"
ตัวอย่างเพลง "ปาร์ตี" ความยาว 19 วินาที ที่ถูกบรรยายว่าเป็นเพลงแนวอิเล็กโทรป็อปและบับเบิลกัมป็อป
"ปาร์ตี" ถูกบรรยายโดยเจฟฟ์ เบนจามิน จากนิตยสาร บิลบอร์ด ว่าเป็นเพลงแนวอิเล็กโทรป็อป เขาได้เปรียบเทียบกับกีตาร์ไลน์ของเคที เพร์รี ในเพลง "แคลิฟอร์เนียเกิลส์" (2010) และออโต-จูนของดาฟต์พังก์ ในเพลง "เก็ตลักกี" (2014) จากเว็บไซต์ฟิวส์ เบนจามินเขียนว่า โดยรวมแล้วเพลง "สดใส" ด้วยกีตาร์, "มีชีวิตชีวา" เพราะเครื่องสังเคราะห์เสียง และ "ติดหู" ตรงท่อนฮุก ในบทวิจารณ์จากหนังสือพิมพ์ เดอะมาเลย์เมล เขียนว่า เพลงมีความโดดเด่นในเรื่อง "จังหวะ" บับเบิลกัมป็อปที่มีรูปแบบคล้ายกับเพลง "แคลิฟอร์เนียเกิลส์" และ "ทิกทอก" (2010) ของเคชา "ปาร์ตี" เป็นเพลงเกี่ยวกับหญิงสาวออกไปกับเพื่อน ๆ ยามราตรี และกล่าวถึงการดื่มเลมอนโซจู, โมฮิโต และเตกีลา
การตอบรับ

"ปาร์ตี" เป็นที่ชื่นชมของนักวิจารณ์ เมลิสซา ล็อกเกอร์ จากนิตยสารวานิตีแฟร์ บรรยายเพลงนี้ว่า "คึกคะนอง ติดหู" และจัดให้เป็นเพลงที่ดีที่สุดในสัปดาห์ที่สองของเดือนกรกฎาคม ค.ศ. 2015 เคซีย์ ลูวิส จากนิตยสารทีนโว้ก เขียนว่า "เป็นเพลงชาติซินธ์ป็อปที่สมบูรณ์แบบในฤดูร้อน" และเปรียบเทียบแนวดนตรีกับผลงานของนักร้องชาวอเมริกัน เคที เพร์รี เจฟฟ์ เบนจามิน จากเว็บไซต์ฟิวส์ ระบุว่าเพลงนี้มีเนื้อเพลง "ทำให้เสพติด" และให้ความรู้สึก "อยากออกมาเล่นในเวลากลางคืน ที่มีผู้หญิงทั้งหลายออกมา" นอกจากนี้เขายังตั้งชื่อให้เป็น "เพลงที่ดีที่สุดในฤดูร้อนของปี ค.ศ. 2015" คำวิจารณ์จาก เดอะมาเลย์เมล เขียนคำวิจารณ์ในเชิงบวกว่า "ถ้าซูเปอร์เกิร์ลกรุปเกาหลีเกิลส์เจเนอเรชันมีเพลงที่เร่งจังหวะใหม่ บับเบิลกัมป็อปเป็นซิงเกิลที่ขาดไม่ได้ในวันของคุณ เป็นเพลงที่เต็มไปด้วยอารมณ์สดใสเพราะเราไม่รู้ว่าจะเกิดอะไรขึ้น"
"ปาร์ตี" ประสบความสำเร็จเชิงพาณิชย์ในเกาหลีใต้ เปิดตัวบนแกออนดิจิทัลชาร์ตประจำวันที่ 5–11 กรกฎาคม ค.ศ. 2015 และขายได้ถึง 256,390 หน่วยภายในสัปดาห์แรกที่ถูกปล่อยออกมา ขณะที่ขายทางกายภาพขึ้นสูงสุดที่อันดับที่สองบนแกออนอัลบั้มชาร์ต จนในเดือนธันวาคม ค.ศ. 2015 "ปาร์ตี" มียอดขายมากกว่า 843,843 หน่วยในเกาหลีใต้ กลายเป็นเพลงอันดับที่ 58 ที่มียอดขายดีที่สุดในปี ค.ศ. 2015 นอกจากนี้ ยังอยู่ในอันดับที่ 59 ในรายชื่อการแสดงประเภทเพลงยอดเยี่ยมบนแกออนดิจิทัลชาร์ต จากยอดขายดิจิทัล,  สตรีมมิง และยอดดาวน์โหลดเบื้องหลังเพลง (instrumental track) ส่วนขายทางกายภาพ กลายเป็นเพลงเปิดตัวที่ขายดีที่สุดของปีในอันดับที่ 34 ด้วยยอดขาย 76,385 ยูนิต
"ปาร์ตี" เปิดตัวที่อันดับที่ 22 บนบิลบอร์ด เจแปนฮอต 100 เมื่อวันที่ 20 กรกฎาคม ค.ศ. 2015 สัปดาห์ต่อมาก็ขึ้นสู่อันดับที่ 10 ซึ่งเป็นอันดับสูงสุด บนชาร์ตบิลบอร์ดเวิลด์ดิจิทัลซองส์ เพลงขึ้นสูงสุดที่อันดับที่ 4 ด้วย
คณะทำงาน

คณะทำงานปรับปรุงจากโน้ตในอัลบั้ม ไลออนฮาตส์
ฮวัง ฮย็อน  – ผู้ควบคุมเสียง, ผู้ดำเนินการโปรทูลส์,  วิศวกรบันทึกเสียง, ผู้รวบรวมเสียง
ยู ชิน-ฮเย – เบื้องหลังเสียง
ชิน แอกเนส – เบื้องหลังเสียง
ช็อง อึน-คย็อง – วิศวกรบันทึกเสียง
ช็อง อึย-ซ็อก – มิกเซอร์
เกิลส์เจเนอเรชัน – เสียงร้อง
แทย็อน – เสียงร้อง
ซันนี – เสียงร้อง
ทิฟฟานี – เสียงร้อง
ฮโยย็อน – เสียงร้อง
ยูรี – เสียงร้อง
ซูย็อง – เสียงร้อง
ยุนอา – เสียงร้อง
ซอฮย็อน – เสียงร้อง
แหล่งข้อมูลอื่น

มิวสิกวิดีโอ "ปาร์ตี" ที่ยูทูบ

แนวดนตรีและเนื้อเพลงถูกนำไปเปรียบเทียบกับผลงานของนักร้องชาวอเมริกัน เคที เพร์รี
รถไฟฟ้าสิงคโปร์ สายตะวันออกเฉียงเหนือ

รถไฟฟ้าสิงคโปร์ สายตะวันออกเฉียงเหนือ (NEL) เป็นเส้นทางรถไฟฟ้าแห่งที่สามของการรถไฟฟ้าขนส่งมวลชน (สิงคโปร์) เป็นเส้นทางรถไฟใต้ดินแบบตลอดเส้นทางที่ไร้คนขับยาวที่สุดเป็นอันดับที่สองของโลก รองจากรถไฟฟ้าสิงคโปร์ สายวงกลม มีระยะทาง 20 กิโลเมตร 16 สถานี และใช้เวลาในการเดินทาง 33 นาที สีประจำเส้นทางคือสีม่วง
Map of the line